Document ID: /roh_data/filtered/fineweb-2-filterrobots_roh.jsonl.gz/3304

Haris Witolinsch è conscient ch'el ha ina gronda sfida davant el. Il HCD sa chatta il mument sut il stritg ed ha gia in retard da 21 puncts sin ils plazs da playoff. Haris Witolinsch vesa dentant in grond potenzial en l'equipa da Tavau. Las emprimas midadas vul el er gia far per la Cuppa Spengler. Cun sia experientscha cun l'equipa naziunala Russa vul el er dar dapli segirezza al Club da Tavau.
Per il club ina buna premissa. Haris Witolinsch enconuscha il hockey svizzer, el ha sez giugà tar Cuira, pia en il Grischun. Nà da sia carriera da trenader assistent en la Russia piglia el dentant er cun novas experientschas forsa betg uschè enconuschentas a l'equipa grischuna.
TR Telesguard 17:40